Fl-Iraq: Insaħħu n-nisa biex huma jsaħħu t-tfal u l-familja. Minnhom tissaħħaħ il-komunità. Jista' dan ikun mudell għal pajjiżna? Wara l-okkupazzjoni tal-Iraq mill-ISIS, nisa Insara minn dan il-pajjiż kienu mistiedna biex jieħdu sehem f'laqgħa mifruxa fuq tliet ijiem li matulhom jkunu mogħtija għajnuna u appoġġ spiritwali. Il-laqgħha kienet ispirata mill-festa ġdida ta' Marija Omm il-Knisja li l-Papa Franġisku daħħal riċentement fil-kalendarju liturġiku u li tkun ċelebrata kull sena l-għada ta' Għid il-Ħamsin. Fr Roni Momika kien ordnat saċerdot f'kamp tar-refuġjati wara li fl-2014 kellu jaħrab minn Qaraqosh minħabba l-okkupazzjoni tal-ISIS. Illum huwa jmexxi grupp ta' nisa fil-Knisja ta' San Efrem li kienet ġiet maħruqa u vandalizzata mill-ISIS. "Għandna bosta diffikultajiet," qal Fr Momika. "Nixtiequ insaħħu mill-ġdid lin-nisa għaliex jekk tibni lilhom tibni wkoll lit-tfal u lill-familja. Mill-familja, imbagħad tissaħħaħ ukoll il-komunità". Sal-2014, Qaraqosh, li kienet magħrufa bħala l-kapitali Nisranija tal-Iraq (forsi kien għalek li l-ISIS vandalizzawha b'dak il-mod) kellha popolazzjoni ta' madwar 50,000. Il-maġġoranza tagħhom ħarbu f'lejl wieħed u l-biċċa l-kbira marru jgħixu f'kamp għar-refuġjati f'Erbil. Skont Fr Momika, minn dawn issa madwar 20,000 reġgħu lura u llum qed jippruvaw jibnu ħajjithom mill-ġdid. Ara aktar dettalji detallji hawn taħt f'din il-kitba li waslitilna fil-11 ta' Awwissu 2018 mis-sit, "
Jibnu l-komunità permezz tan-nisa